Suomen Pietarin instituutin logo **Suomen Pietarin instituutti** on vuonna 1992 perustettu suomalainen kulttuuri- ja tiedeinstituutti Pietarissa. Instituutin päätavoite on esitellä ja tukea suomalaista kulttuuria ja tiedeyhteistyötä Venäjällä.

Suomen Pietarin instituutti järjestää avoimia yleisötapahtumia ja tukee suomalaisten asiantuntijoiden osallistumista merkittäviin Pietarissa järjestettäviin tapahtumiin, kuten festivaaleille, näyttelyihin ja seminaareihin. Organisaatio toimii yhdistävänä linkkinä suomalaisten ja venäläisten tiede- ja kulttuurialan asiantuntijoiden välillä.

Suomen Pietarin instituutti on itsenäinen voittoa tavoittelematon organisaatio, jota rahoittaa Suomen opetus- ja kulttuuriministeriö. Se on osa Suomen kulttuuri- ja tiedeinstituuttien verkostoa, johon kuuluu 17 itsenäistä toimijaa eri puolilla maailmaa. Suomen Pietarin instituutti sijaitsee Suomi-talon ensimmäisessä kerroksessa, jossa toimii myös instituutin kaikille avoin kirjasto. Vuodesta 2017 Suomen Pietarin instituuttia hallinnoi Suomi-Venäjä-seura.

Venäjän aloitettua hyökkäyssodan Ukrainassa Suomen Pietarin instituutti laittoi yleisöohjelmansa tauolle 25.2.2022 ja keskeytti toimintansa kokonaan huhtikuussa Suomi-Venäjä-seuran hallituksen päätöksen mukaisesti.

Suomi-Venäjä-seuran hallitus päätti kesäkuussa 2022 vetäytyä tehtävästään Suomen Pietarin instituutin taustajärjestönä ja lopettaa Suomen Pietarin instituutin toiminnan. Instituutin johtaja (2018-2022) Sani Kontula-Webb kiitti yhteistyökumppaneita ja sidosryhmiä jäähyväisviestissään.

Suomen Pietarin instituutin johtokunta
--------------------------------------

Suomen Pietarin instituutin johtokuntaan kuuluu tieteen, kulttuurin ja liike-elämän asiantuntijoita. Johtokunnan tehtävänä on toimia instituutin tukena ohjelmasuunnittelussa ja toiminnan kehittämisessä.

**Johtokunnan jäsenet:**

Kalervo Väänänen, Turun yliopiston rehtori emeritus

Marjo Mäenpää, Kulttuuripolitiikan tutkimuskeskuksen johtaja

Suvi Saloniemi, Helsingin Designmuseon intendetti

Ilkka Salonen, East Officen hallituksen puheenjohtaja 

Niina Sinkko, Suomi-Venäjä-seuran pääsihteeri

Sanna Iskanius, koulutusjohtaja, Itä-Suomen yliopisto

Instituutin johtajat
--------------------

* 1992–1995 Jukka Mallinen
* 1995–1998 Merja Wahlroos
* 1998–2000 Timo Vihavainen
* 2000–2004 Jarmo Nironen
* 2005–2008 Helena Autio-Meloni
* 2008–2011 Mira Pitkänen
* 2011–2012 Kirsi Tykkyläinen
* 2012-2016 Elina Kahla
* 2017 (maaliskuu– huhtikuu) Maarit Uber
* 2017 Mika Pylsy (V.t.)
* 2018–31.12.2022 Sani Kontula-Webb

Lähteet
-------

1. ↑  Suomen Pietarin Instituutti *instfin.ru*.  Arkistoitu 8.8.2020. Viitattu 30.4.2020.
2. ↑  Opetus- ja kulttuuriministeriö *Opetus- ja kulttuuriministeriö*. Viitattu 28.4.2020.
3. ↑  Suomen kulttuuri- ja tiedeinstituutit *Suomen kulttuuri- ja tiedeinstituutit*. Viitattu 28.4.2020.
4. ↑  Suomi-talo *www.suomi-talo.fi*.  Arkistoitu 23.1.2020. Viitattu 28.4.2020.
5. ↑  Suomen Pietarin instituutin kirjasto *instfin.ru*.  Arkistoitu 6.8.2020. Viitattu 28.4.2020.
6. ↑  Suomi–Venäjä-seura | Kulttuuria, tietoa ja elämyksiä *Suomi-Venäjä-Seura*. Viitattu 28.4.2020.
7. ↑  Sota sulki Suomen Pietarin Instituutin, ja nyt sen johtaja pohtii, voiko kulttuurivaihto Venäjän kanssa enää elpyä: "Paluuta normaaliin ei ole" *Yle Uutiset*.  30.4.2022. Viitattu 29.8.2022.
8. ↑  Suomen ääni Pietarissa *Suomen kulttuuri- ja tiedeinstituutit*.  24.5.2022. Viitattu 29.8.2022.
9. ↑  Suomi-Venäjä-seura: Suomi─Venäjä-seura vetäytyy Suomen Pietarin instituutin ylläpidosta *Suomi-Venäjä-Seura*.  20.6.2022. Viitattu 5.9.2022.
10. ↑  Tervehdys instituutin johtajalta | Suomen Pietarin Instituutti *instfin.ru*.  Arkistoitu 29.8.2022. Viitattu 29.8.2022.
11. ↑   "Интервью с Юкка Маллиненом | Jukka Mallisen haastattelu". fi-FI
12. ↑   "Интервью с Тимо Вихавайненом | Timo Vihavaisen haastattelu". fi-FI
13. ↑   "Интервью с Ярмо Нироненом | Jarmo Nirosen haastattelu". fi-FI
14. ↑   "Интервью с Хеленой Аутио-Мелони | Helena Autio-Melonin haastattelu". fi-FI
15. ↑   "Интервью с Кирси Тюккюляйнен | Kirsi Tykkyläisen haastattelu". fi-FI
16. ↑   "Интервью с Элиной Кахла | Elina Kahlan haastattelu". fi-FI
17. ↑   "Интервью с Сани Контула-Вебб | Sani Kontula-Webbin haastattelu". fi-FI

Aiheesta muualla
----------------

* Suomen Pietarin instituutin kotisivut (Arkistoitu – Internet Archive)
* Suomen kulttuuri- ja tiedeinstituutit